Két hét után találták meg az amerikai vadonban eltűnt nőt
Két hét kutatás után találtak meg egy 38 éves nőt egy utah-i nemzeti parkban. A család most köszöntetet mondott keresőcsapatnak, akik nem adták fel a reményt.
Az eltűnése után két héttel élve találtak meg egy túrázót a Utah állam déli részén fekvő Zion Nemzeti Parkban - írja a Fox News. A 38 éves Holly Suzanne Courtier-t október 6-án látták utoljára a park egyik parkolójában kora délután. A nőt itt vette volna fel a transzfer később, de nem érkezett meg a találkozóra. 

Miután értesült az anyja eltűnéséről, a nő 19 éves lánya megszakította a San Diegó-i tanulmányait, hogy megkeresse az anyját, aki elmondása szerint imád túrázni, és szeret elvonulni a természetbe. A nemzeti park közleménye szerint az egyik látogatótól kaptak információt, aki látta a nőt a park területén, így találták meg a Hollyt.

Az azonban nem derült ki, hogy hol találták meg a nőt, ahogy az sem, hogyan élte túl az elmúlt két hetet a parkban.

Miután Holly élve megkerült a család köszöntetet mondott a rangereknek és a keresőcsapat minden tagjának, akik éjjel-nappal keresték őt, és nem adták fel a reményt.
nemzeti park Utazás túrázó megtalálás eltűnés Utah